1,

**Comunicat de presa referitor la intalnirea ministrului Justitiei cu Comisarul European pentru Justitie**

Ministrul Justitiei, Mona Pivniceru, a avut miercuri, 17 octombrie, o intalnire de lucru cu vice-presedintele Comisiei Europene si Comisar European pentru Justitie, Viviane Reding.

In cadrul discutiilor, ministrul Justitiei a prezentat dificultatile legate de punerea in aplicare a noilor Coduri si solutiile avute in vedere pentru rezolvarea acestora. A fost luata in discutie si eventualitatea unor modificari ale Codului de procedura civila, pana la intrarea in vigoare a acestuia, referitoare la hotararea prealabila pentru dezlegarea unei chestiuni de drept.

Totodata, oficialul roman a subliniat ca, in contextul crizei economice actuale, este posibil sa apara dificultati in alocarea fondurilor necesare justitiei.

La randul sau, oficialul european a apreciat eforturile depuse de ministrul roman al Justitiei in rezolvarea problemelor cu care se confrunta pe plan national. In acelasi timp, Comisarul European a prezentat prioritatile aflate pe agenda Comisiei, in perspectiva urmatorului Consiliu JAI ale carui lucrari vor avea loc saptamana viitoare.